Avers
Avers (af latin adversus) er forsiden af en mønt, en medalje, en orden, et segl, et flag eller et spillekort. Den modsatte side, bagsiden, kaldes i flere af tilfældene revers.

Man kan støde på forskellige opfattelser af, hvad der er for og bag. For mønters vedkommende vil siden med en herskers portræt være forsiden (avers).

Når en beslutning skal afgøres ved møntkast, taler vi på dansk om »plat eller krone«, hvor platsiden er med kongens eller dronningens billede (avers). På tysk hedder det ved Münzwurf »Kopf oder Adler« (hoved eller ørn), hvor avers er med herskerens portræt (hoved) og revers med den tyske ørn.

Referencer 

Numismatik